Diari Oficial de la Generalitat Valenciana


Sumari del DOGV 3579, del 09-09-1999 (1999/7812)

Informació pública del programa de la unitat d'execució número 1 de l'actuació integrada del sector pla parcial Balcó de Finestrat de les Normes Subsidiàries de Finestrat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3579

Data del DOGV
:   09-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7812


Organisme emissor
:   Agrupació d'Interés Urbanístic del Pla Parcial Balco de Finestrat

Tipus de document
:   Anunci

Informació pública del programa de la unitat d'execució número 1 de l'actuació integrada del sector pla parcial Balcó de Finestrat de les Normes Subsidiàries de Finestrat. [1999/M7812]
  
Per mitjà d'aquest edicte s'anuncia l'obertura d'un període d'informació pública de 20 dies comptat a partir del dia següent a la publicació al Diari Oficial de la Generalitat Valenciana, de la documentació de la proposta de programa de la unitat d'execució número 1 de l'actuació integrada del sector pla parcial Balcó de Finestrat de les Normes Subsidiàries de Finestrat, promogut per l'Agrupació d'Interés Urbanístic del Pla Parcial Balcó de Finestrat.
  
Aquesta documentació consisteix en:
  
1. Programa d'actuació integrada de la unitat d'execució número 1 del pla parcial Balcó de Finestrat de les Normes Subsidiàries de Finestrat, promogut per l'Agrupació d'Interés Urbanístic del Pla Parcial Balcó de Finestrat.
  
2. Avantprojecte d'urbanització de la unitat d'execució número 1 del sector pla parcial Balcó de Finestrat, promogut per l'Agrupació d'Interés Urbanístic del Pla Parcial Balcó de Finestrat.
  
3. Documentació de l'Agrupació d'Interés Urbanístic del Pla Parcial Balcó de Finestrat (U.E. 1).
  
4. Projecte de reparcel·lació de la unitat d'execució número 1.
  
La documentació assenyalada estarà a la vista durant els expressats períodes d'exposició pública a la Notaria del senyor Antonio E. Magraner Duart, situada a Benidorm, platja de Llevant, edifici La Gavina I, segon, on podrà ser consultada de dilluns a divendres, de 09.00 a 14.00 hores, així com a les dependències d'Urbanisme de l'Ajuntament de Finestrat.
  
Es fa l'advertència que, en el termini de 20 dies, comptat des de la publicació del darrer anunci, qualsevol persona podrà comparéixer a la notaria abans esmentada per a obtindre còpia de l'acta notarial de protocol·lització o demanar l'exhibició d'aquesta, així com per a presentar al·legacions i/o alternatives tècniques que pretenguen competir amb l'exposada al públic.
  
Així mateix, es fa constar la possibilitat de consultar durant el mateix termini a l'ajuntament les actuacions derivades de la documentació depositada en aquest i de presentar-hi, per a la seua incorporació a aquestes, tant al·legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que disposen els articles 38, 45, 46 i 48 de la LRAU.
  
El termini indicat s'ampliarà en uns altres 20 dies si durant els 10 primers dies d'informació pública, qualsevol interessat es compromet a formular una alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al registre general de l'ajuntament en plica tancada, durant els cinc dies hàbils següents des el venciment del termini anterior, amb la documentació establida en els apartats c) i d) de l'article 32 de la LRAU.
  
L'acte d'obertura de pliques se celebrarà a l'ajuntament el dia hàbil següent a la conclusió del termini per a presentar-les i, en tot cas, amb l'acreditació prèvia dels proponents del compliment del tràmit contingut en l'article 48 de la LRAU.
  
Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.